

สถาบันวิจัยประชากรและสังคม มหาวิทยาลัยมหิดล

๙๙๙ ถนนพุทธมณฑลสาย ๔ ตำบลศาลายา

อำเภอพุทธมณฑล จังหวัดนครปฐม ๗๓๑๗๐

โทรศัพท์ ๐๒ ๔๔๑ ๐๒๐๑-๔ โทรสาร ๐๒ ๔๔๑ ๙๓๓๓

ที่ อว ๗๘.๑๙๑/

วันที่ ๒๐ เมษายน ๒๕๖๕

เรื่อง ขออนุญาตเข้าพบเพื่อนำเรียนความคืบหน้าโครงการวิจัยปฏิบัติการแบบมีส่วนร่วมที่จะดำเนินงาน

ในพื้นที่อำเภอโคกโพธิ์ จังหวัดปัตตานีและขอคำปรึกษาการจัดทำคำสั่งแต่งตั้งคณะกรรมการ

เรียน รองผู้ว่าราชการจังหวัดปัตตานี (ว่าที่ร้อยตรี ตระกูล โทธรรม)

อ้างถึง หนังสือ ที่ อว ๗๘.๑๙๑/๐๓๒๔ ลงวันที่ ๑ ตุลาคม ๒๕๖๓ เรียน ผู้ว่าราชการจังหวัดปัตตานี


สิ่งที่ส่งมาด้วย รายงานความก้าวหน้าโครงการฯ ๑ ฉบับ

ด้วยสถาบันวิจัยประชากรและสังคม มหาวิทยาลัยมหิดล ได้รับทุนอุดหนุนจากสำนักงานกองทุนสนับสนุนการสร้างเสริมสุขภาพ (สสส.) ให้ดำเนินงานวิจัยปฏิบัติการแบบมีส่วนร่วมภายใต้ “โครงการพัฒนาแกนนำและกลไกชุมชนเพื่อป้องกันและลดปัญหาการทำความรุนแรงต่อผู้หญิงในชายแดนใต้” ซึ่งจะดำเนินงานตามแผนเดิมระหว่างวันที่ ๑ ตุลาคม ๒๕๖๓ ถึง ๓๐ พฤศจิกายน ๒๕๖๔ ในพื้นที่นำร่อง ๒ ตำบล ในอำเภอโคกโพธิ์คือ ตำบลทุ่งพลา และตำบลควนโนรี โดยมีวัตถุประสงค์เพื่อพัฒนาและเสริมศักยภาพแกนนำในระดับชุมชนให้สามารถสร้างการเปลี่ยนแปลงเพื่อลดปัญหาความรุนแรงต่อผู้หญิงและความรุนแรงในครอบครัว รวมทั้งเพื่อพัฒนากลไกและเครือข่ายป้องกันและช่วยเหลือผู้หญิงที่เผชิญกับปัญหาถูกทำความรุนแรง และได้รับผลกระทบจากความรุนแรงในครอบครัว ตามที่นักวิจัยและแกนนำโครงการได้เคยนำเรียนท่านแล้วนั้น

เนื่องจากเกิดสถานการณ์การระบาดของโรคโควิด 19 ที่ยาวนาน จึงดำเนินงานได้เป็นช่วงๆ และขอขยายเวลามาถึงขณะนี้ และมีความคืบหน้าและภาระงานที่ต้องทำต่อ สถาบันวิจัยประชากรและสังคม จึงขอความอนุเคราะห์เข้าพบท่าน เพื่อนำเรียนความก้าวหน้าของการดำเนินงาน และขอคำปรึกษาเรื่อง**การแต่งตั้งคณะกรรมการสนับสนุนการดำเนินงาน**ขอทั้งนี้ ได้มอบหมายให้ นางสาวลม้าย มานะการ นักวิจัยโครงการฯ เป็นผู้ประสานงานและขอเข้าพบท่านตามเวลาและวันที่ท่านสะดวก

จึงเรียนมาเพื่อโปรดพิจารณอนุเคราะห์ให้เข้าพบ จักเป็นพระคุณยิ่ง

ขอแสดงความนับถือ



(รองศาสตราจารย์ ดร.สุชาดา ทวีสิทธิ์)

หัวหน้าโครงการฯ

หัวหน้าโครงการฯ: รองศาสตราจารย์ ดร.สุชาดา ทวีสิทธิ์ โทรศัพท์เคลื่อนที่ ๐๘๑ ๙๒๓ ๖๑๔๔

นักวิจัย : นางสาวลม้าย มานะการ โทรศัพท์เคลื่อนที่ ๐๘๙ ๔๖๕ ๓๗๗๐

ผู้ประสานงาน : นางเบญจมาศ รอดภัย โทรศัพท์เคลื่อนที่ ๐๘๑ ๙๑๒ ๗๔๓๐ หรือโทรศัพท์ ๐๒๔๔๑๐๒๐๑ ต่อ ๔๐๙